text: Hvordan har du det?
  30 januar 2013 kl. 12.48
  Region Syddanmark vil spørge 56.300 borgere om, hvordan de egentligt har det.
  I de kommende dage vil 56.300 tilfældige beboere i Region Syddanmark modtage et skema med 82 spørgsmål.
  Regionen vil gerne have svar eksempelvis højde, vægt, motion, madvaner og trivsel generelt.
  Svarene kan give indblik i, hvordan borgernes sundhed har udviklet sig, siden undersøgelsen blev gennemført første gang i 2010.
  Synes 8 ud 10 syddanskere f.eks. stadig deres helbred er godt? 
  Spiser tre ud af fire syddanske kvinder fortsat frugt dagligt? 
  Og dyrker mere end halvdelen af syddanskerne også i 2013 lettere motion hver dag?
  - Hvert eneste svar har stor værdi for vores fremtidige planer og visioner på sundhedsområdet. Når den enkelte borger udfylder spørgeskemaet, er han eller hun direkte med til at påvirke sundhedsindsatsen ikke blot i Region Syddanmark og de 22 syddanske kommuner, men også på nationalt plan, siger regionsrådsformand, Carl Holst (V).
  